楊爲龍

楊爲龍，字蓼園，廣東大埔縣百侯侯南人，清朝官員。

乾隆三十年（1765年）乙酉科廣東鄉試第21名舉人，乾隆四十七年七月任香山縣訓導『調。場江。香山縣。要缺。繁疲難……訓導。楊為龍。大埔人。舉人。四十七年七月選』。[西榮慶堂]《大清縉紳全書》乾隆五十三年春；乾隆五十八年七月任四川彭縣知縣『九溪。彭縣。簡缺。繁……知縣加一級。楊爲龍。蓼園。廣東大埔人。乙酉。五十八年七月調』。[榮慶堂]《大清縉紳全書》嘉慶元年春『彭縣知縣……楊爲龍。廣東大埔舉人。乾隆五十八年任』。《四川通志》卷百四；乾隆五十九年署任什邡縣知縣「楊爲龍，字蓼園，廣東潮州大埔縣舉人，彭縣令，乾隆五十九年七月署」，《民國重修什邡縣志》卷三官政官職4；乾隆六十年署任梁山縣知縣『楊爲龍。廣東大埔縣舉人。乾隆六十年署任』。《梁山縣志》卷七。嘉慶元年（1796年）任四川鄰水縣知縣『銀鼎山。在學署後。突兀亭峙。市廛環繞。其下山色如銀。其形如鼎。故名。嘉慶二年教匪攻城。知縣楊爲龍建炮臺哨樓於其上。城頼以守。亦城内要地也。……嘉慶二年敎匪之變。知縣楊爲龍增修銀鼎山炮台一座。周圍墻垣十餘丈。上建哨樓一座曰視遠樓。……仰天窩。在縣北三十里。上通廣安、順慶。大周圍懸崕峭壁。中一埡口。可通人行。嘉慶二年賊匪竄境。知縣楊爲龍設闗立柵。練勇守禦。賊不敢入。李子埡在縣西九十里。西通合州、岳池大道。地勢扼要。兩山壁立。一道中通。形如門户。嘉慶二年敎匪之變。知縣楊爲龍設闗防守。賊不敢犯。至今遺址尚存。……曹耀先。於嘉慶二年冬。逆匪攻城。捐貲募勇。護守城垣。晝夜不倦。賊退後經知縣楊爲龍偹文申詳。上憲批准給與軍功頂戴。耀先有功不居。堅不受職。茲因採入集內。勿使湮沒』；『楊爲龍。廣東大浦人。乾隆乙酉舉人。嘉慶元年任。聞其鄉人云。此公素以孝友著。嘉慶二年敎匪圍鄰。公竭力防守七晝夜。卒能保城以全身。良非偶然也』；『楊爲龍。字蓼園。廣東大埔人。乾隆　科舉人。嘉慶二年署理縣任。慈祥善化。邑無冤民。是年冬十一月初八日。教匪王三槐等攻城七晝夜。公卒領文武分楑居民日夜堵禦。賊造雲梯等具蠭擁而至。公命城上人飛礟擊之。賊不能勝。遂退去。城獲保。全公之力也。後調彭縣。在官數年。彭民亦頌其德。年八十卒於官。鄰民聞之。咸爲泣下。至今思公不忘。設木主祀之。』。〔道光元年〕《鄰水縣志》，嘉慶二年，白蓮教匪王三槐圍攻鄰水縣城，其率眾守禦，殺死王三槐之妻及之弟王三元，縣民得以保全，感恩而設牌位祭祀『在家以孝友著，署縣篆慈祥善化，邑無冤民，二年教匪王三槐攻城凡七晝夜，公率官民堵禦，城卒保全，授彭縣，年八十卒於官，隣民設木主以祀』。〔道光十五年〕《道光乙未增修鄰水縣志》『保興。承吉氏。滿洲鑲白旗人……王三槐擾大竹、廣安要擊之，隣水被圍，知縣楊爲龍堅守，馳援，賊始退。』。《清史稿》卷三百四十九『十二月……初六日辛丑……同日宜綿奏言……據探報。賊匪已由褒先寺翻天池山直奔隣水。保興、朱射斗立督兵勇倍道前進。十四十五等日。賊匪圍攻隣水縣城。勢甚洶湧。該縣楊爲龍等督率鄉勇。激勸士民。協力固守。並乘夜密遣鄉勇衝破賊營。燒燬木城一座。賊匪暫退。旋又分爲四路。砍伐長竹。紥縛爲梯。直逼城下。城上鎗礮並發。焚燒無數。斃賊四百餘名。相持兩晝夜。保興、朱射斗督兵趕到。凝德、尤漢玉等亦從大竹紅春壩一路前來。匪衆復倂力迎敵。復經兩路官兵截殺。又斃賊五百餘名。楊爲龍亦率鄉勇。開城衝出追剿二十餘里。賊匪竄至芭蕉河一帶屯紥……。十四日己酉宜綿奏言。王三槐等自攻鄰水縣城。經官兵追剿退屯板橋塲天華山一帶……我兵卽暫在天華山紥營。是日該縣楊爲龍亦帶鄉勇在豐禾塲一路殲賊二三百人。殺死王三槐之弟王三元。倂生擒賊目郭孔銘。』。《剿平三省邪匪方略》卷五十八丁巳年『鄰水軍令：大埔楊蓼園，為龍先生，宰鄰水，有賢聲。得士民心。嘉慶丁巳歲，邪匪王三槐，聚黨萬餘人，圍邑城。文廟且被災，獲就免。先生奮集紳士，糾鄉勇作堵禦，飛稟請救於督軍。時鞭長莫及，而賊勢益熾，計無所之。先生號禱先師大成殿下，極泥首椎心、泣盡繼血狀。忽有神附先生部下人語日：「得請於聖矣，已命仲氏帥，賊不足平也。立豎黑大纛一桿，大書『仲元師軍令』可鼓行前矣。」。時適紳士中有文童包順之者，年雖少而膽略過人，帶領鄉民五十，薄城下，聲佐討賊。門者曰：「賊眾矣，五十人者何能為盍進城。」。包不之答，但大聲呼曰：「賊何在?」。或應曰：「在東村」。包自領其眾，徑搗東村。出其不備，殺三槐之妻並其弟三元。持首級入城。賊蜂擁至．見城上所豎大黑旗，若有電光旋繞。金甲神兵無數喧擁。主謀者驚曰：「此大神通，非吾白蓮所敢敵也。」。槐不肯退，尚於城北建木城，誓必破城復仇。而前降神者，復號於眾曰：「焚之。」有數壯士即承命，持火藥縋城出，潛至木城中縱火。見黑纛飛卷，風勢大作，烈炎熏天。先生仍恪奉軍令，督率包童等。盡趨部下眾及鄉勇鼓譟直前。木隨炮燼，賊黨多斃。餘潰散，圍以解。修文廟，告厥成功。先生長君耀華任廣寧學博，予舊識也。丁卯歲。見予於鳳城。予十稔耳是事。再詰焉。而得其詳。衛聖公於吾黨曆著顯跡。如不享庵寺薦香結煙成字。及陸萬齡擬躋魏黨入廟，立遭殛斃，皆赫赫在人耳目·今以靈旗帥神兵，掃平賊黨，尤覺千載如生。文有奇氣，斯亦雷霆走精銳矣。文童之鋒，壯士之火，皆有神助，尤覺千載如生，載筆乃奕奕滿紙靈光。』，鄭昌時《韓江聞見錄》。

註釋

Category:乾隆三十年乙酉科廣東鄉試舉人
Category:清朝鄰水縣知縣
Category:清朝梁山縣知縣
Category:清朝彭縣知縣
Category:清朝什邡縣知縣
Category:大埔縣人
Wei